b'\n_START_ARTICLE_\nBuono!\n_START_SECTION_\n2008 - 2010\n_START_PARAGRAPH_\nUnit ini secara rasminya telah diumumkan di Festival majalah Nakayoshi 2007 pada 21 Julai 2007, di Tokyo Sunshine City di Ikebukuro, dan mempersembahkan lagu pembukaan ("Kokoro no Tamago") dan lagu penutup ("Honto no Jibun") untuk anime Shugo Chara!. Buono! hanya menyanyikan lagu pembukaan dan penutup untuk musim pertama anime itu. Dalam musim kedua, Buono! hanya merakam lagu penutup sahaja, manakala lagu pembukaan dinyanyikan oleh Shugo Chara Egg!._NEWLINE_Pada 7 Mac 2009, Hello! Project mengumumkan bahawa Buono! akan membuat persembahan di Expo Jepun di Stockholm, Sweden pada 24 Mei 2009. Ini merupakan kali pertama Buono! membuat persembahan di Eropah dan ia juga merupakan kali kedua unit Hello! Project membuat persembahan di peringkat antarabangsa diluar asia pada tahun 2009. Namun, persembahan tersebut dibatalkan.\n_START_SECTION_\n2011 hingga kini\n_START_PARAGRAPH_\nSelepas tamatnya siri anime "Shugo Chara!", Buono! tidak aktif. Namun pada Disember 2010, telah diumumkan bahawa Buono! akan memasarkan album single ke-11, "Zassou no Uta" pada 2 Februari 2011. Kemudian, pada 15 Jun 2011 sepatutnya album single ke-12 "Natsu Dakara!" dipasarkan namun ditunda pada 20 Julai 2011 dan album mini pertama yang berjudul "Partenza", dipasarkan pada 10 Ogos 2011.'